Tá peataí le Gaeilge á lorg ag an gcomhlacht léiriúcháin Big Mountain Productions don chéad séasúr eile dá sraith Peataí. Beidh na saineolaithe ainmhithe ar ais ag preabchlinic Peataí i gcontae an Dúin agus iad ag tabhairt comhairle agus cúnaimh d’úinéirí peataí don séasúr nua.
Táthar sa tóir ar pheataí a bhfuil fadhbanna sláinte acu, madraí a dteastaíonn seisiún grúmaeireachta uathu, ainmhithe a bhfuil nósanna neamhghnácha iompair acu, agus peataí a bhfuil ‘tallann speisialta’ acu chomh maith.
Craoladh an chéad séasúr de Peataí ar BBC 2 NI ag tús na bliana seo. Taifeadadh an clár ag an Ark Farm i mBaile Nua na hArda i gContae an Dúin. Ba í Tessa Fleming as contae Mhuineacháin a bhí ina láithreoir agus í ag labhairt leis an tréidlia Ellen Hegarty, an grúmaeir Paul Ó Gallachóir, agus an iompraí ainmhithe Paula Doohan.
Is féidir le daoine a bhfuil peataí breátha Gaelacha acu teagmháil a dhéanamh le Big Mountain Productions ar ríomhphost.
Scéalta Eile
A beannacht tugtha ag Aire na Meán do stáisiún lán-Ghaeilge do pháistí
Lucht féachana 491,000 ag Cluiche Ceannais Peile na mBan ar TG4
‘Tá gáire Áine Ní Bhreisleáin níos tógálaí ná Omicron’léirmheas ar 'An Cósta Thiar'
Tá dul amú ar na daoine a bhíonn ag gearán faoin iomarca Béarla ar TG4
‘Níl aon uaillmhian ag stát na hÉireann i leith mheáin chumarsáide na Gaeilge’ – Esslemont
Nós
Is iris chultúir í NÓS a thugann léargas beoga Gaelach ar an saol thart orainn. Tá muid anseo chun spraoi, machnamh agus gníomh a spreagadh.